Hilda Dresen

Hilda Helene Dresen (Kolga, Harjuko konderria, Errusiar Inperioa, 1896ko maiatzaren 11 – Tallinn, Estoniako Sobietar Errepublika Sozialista, 1981eko otsailaren 5a), Hido izengoitiaz ere ezaguna, estoniar esperantista, poeta, itzultzaile eta irrati-telegrafista izan zen.

 Bizitza 
Hilda Dresen Kolgan jaio zen eta Helmi Dresenen ahizpa gazteagoa zen. 1913an esperantoa ikasi zuen eta Literatura Mondo, La Nica Literatura Revuo, Norda Prismo, Heroldo de Esperanto, La Praktiko, La Nova Epoko, La Suda Stelo, Fonto eta beste aldizkari batzuetan kolaboratu zuen. 1922an hasi zen itzultzen eta garai hartan esperantoz idazten zuen idazle aktiboenetakoa zen. Nazioarteko Esperanto Elkarteko ohorezko kidea zen. Estonierazko, letonierazko, errusierazko eta alemanierazko idazlanak itzuli zituen esperantora. 1922tik aurrera, estoniar idazleen 67 poemen eta ipuinen itzulpenak argitaratu zituen nazioarteko esperantozko argitalpenetan. 1934an, bere hainbat lan esperantozko Dekdu Poetoj antologian sartu ziren. Estona Antologio libururako itzulpen asko egin zituen bere ahizpa Helmirekin batera, 1941ean naziek erail zutena. 1967an jatorriz esperantoz idatzitako poesia bilduma bat argitaratu zuen, Norda Naturo izenekoa.

1981eko otsailaren 5ean hil zen Tallinnen, eta Pärnamäe hilerrian lurperatuta dago.

 Omenaldiak 
Hilda eta Helmi Dresen ahizpak Liina Vahtrik eta Piret Simsonen Doktor Esperanto antzezlanaren pertsonaia nagusiak dira. Antzezlana 2020an estreinatu zen eta Tartun, Estoniako Museo Nazionaleko liburutegian.

 Lanak 
Norberaren lanak
 Vintra luno; Norda naturo; Printempe; Subite; Paduso; Betulo; Supren; Vizaĝoj; Surstrate; Ĝena penso; Sensenteco... (Dekdu poetoj antologiaren parte gisa, 1934)
 Adamson kaj lia verko
 Norda naturo (1967)
 Zamenhof
Itzulpenak
 Johannes Barbarus. Horizontoj (1931)
 Vladimir Beekman. Lumo de orienta Eŭropo (1978)
 Estona soveta poezio (1977)
 Fabeloj kaj folkloro
 Anna Haava. Mi povas; Sonĝis mi; Ho, ne povas mi silenti; Ho, ni admiru!
 Albert Kivikas. La ovo (1922)
 Lydia Koidula. Efemera; Estona ter' kaj estona koro; Kial ploras vi, floreto?
 Friedrich Reinhold Kreutzwald. Al libereco
 Friedrich Reinhold Kreutzwald. Kalevipoeg (1975)
 Jakob Liiv. Koro de poeto; Ranoj
 Juhan Liiv. Al abelujo ĝi flugas (1980)
 Juhan Liiv. Mateno; Falis foliar'''; Migranto; Sonoro Kristian Jaak Peterson. Kantisto; Luno Juhan Smuul. Ŝippereo Karl Eduard Sööt. Ombro; Estus tempo; La sekalkampo Enn Uibo. Nur erik-floreto (2001)
 Marie Under. Elektitaj versaĵoj (1929)
 Marie Under. Sonetoj 1917 (1988)
 Debora Vaarandi. Ventolume'' (1986)

 Erreferentziak 

 Kanpo estekak 

Kategoria:Estoniako esperantozaleak
Kategoria:Esperantozko idazleak
Kategoria:XX. mendeko emakume idazleak
Kategoria:Estoniako poetak
Kategoria:Emakume poetak
Kategoria:Estoniako itzultzaileak
Kategoria:Emakume itzultzaileak
Kategoria:Tallinnen hildakoak